
CAMERA  DEPUTAŢILOR

	
	COMISIA JURIDICĂ, DE DISCIPLINĂ ŞI IMUNITĂȚI

                                                                Bucureşti, 5 martie 2019
Nr. 4c-13/964



Plx. 615/2018



Către,
BIROUL PERMANENT AL

CAMEREI DEPUTATILOR 


Vă înaintăm, alăturat, RAPORTUL asupra proiectului de Lege privind stabilirea unor măsuri de punere în aplicare a Regulamentului (UE, EURATOM) nr.1141/2014 al Parlamentului European şi al Consiliului din 22 octombrie 2014 privind statutul şi finanţarea partidelor politice europene şi a fundaţiilor politice europene, trimis, spre dezbatere în fond, Comisiei juridice, de disciplină şi imunități, cu adresa nr. Plx. 615/2018 din 24 octombrie 2018.

PREŞEDINTE
Nicuşor HALICI

COMISIA JURIDICĂ, DE DISCIPLINĂ ŞI IMUNITĂȚI

Nr.4C-13/615                                                                                                                           
Bucureşti, 5 martie 2019
RAPORT 

asupra proiectului de Lege privind stabilirea unor măsuri de punere în aplicare a Regulamentului (UE, EURATOM) nr.1141/2014 al Parlamentului European şi al Consiliului din 22 octombrie 2014 privind statutul şi finanţarea partidelor politice europene şi a fundaţiilor politice europene

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunități a fost sesizată spre dezbatere în fond, în procedură de urgență, cu proiectul de Lege privind stabilirea unor măsuri de punere în aplicare a Regulamentului (UE, EURATOM) nr.1141/2014 al Parlamentului European şi al Consiliului din 22 octombrie 2014 privind statutul şi finanţarea partidelor politice europene şi a fundaţiilor politice europene, trimis cu adresa nr. Plx. 615/2018 din 24 octombrie 2018 şi înregistrată cu nr. 4c-13/964 din 25 octombrie 2018.
Potrivit prevederilor art. 75 din Constituţia României, republicată şi ale 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.

Consiliul Legislativ a avizat favorabil propunerea legislativă, conform avizului nr. 698 din 16 iulie 2018.

Senatul a adoptat proiectul de lege în şedința din data de 22 octombrie 2018.

Proiectul de lege supus dezbaterii reglementează unele măsuri de punere în aplicare a Regulamentului (UE, EURATOM) nr.1141/2014 al Parlamentului European şi al Consiliului din 22 octombrie 2014 privind statutul şi finanţarea partidelor politice europene şi a fundaţiilor politice europene. Principalele măsuri vizate sunt: stabilirea Autorităţii Electorale Permanente ca punct de contact naţional, conform art.2 pct.10 din Regulament (astfel, Autoritatea Electorală Permanentă va asigura în mod regulat, din partea României, schimbul de informaţii între România, Autoritatea pentru partidele şi fundaţiile politice europene şi ordonatorul de credite al Parlamentului European cu privire la aspectele legate de finanţare, controale şi sancţiuni), stabilirea legislaţiei naţionale aplicabile, dobândirea şi pierderea personalităţii juridice europene, limitarea cheltuielilor electorale ale partidelor politice europene în contextul finanţării campaniilor electorale pentru membrii din România în Parlamentul European.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, comisia a examinat proiectul de lege în şedinţa din data de 5 martie 2019.

Din numărul total de 25 membri ai Comisiei juridice, de disciplină şi imunități au participat la dezbateri conform listei de prezență.

În urma dezbaterii, membrii Comisiei au hotărât, cu unanimitate de voturi adoptarea proiectului de Lege privind stabilirea unor măsuri de punere în aplicare a Regulamentului (UE, EURATOM) nr.1141/2014 al Parlamentului European şi al Consiliului din 22 octombrie 2014 privind statutul şi finanţarea partidelor politice europene şi a fundaţiilor politice europene.
În raport de obiectul şi conţinutul său,  proiectul de lege face parte din categoria legilor ordinare.



  
PREŞEDINTE,

                                                               SECRETAR,

   
         Nicuşor HALICI                                                                Aida Cristina CĂRUCERU
Consilier parlamentar, Alexandra Muşat

